ddrg/super_eurlex huggingface dataset:
17.

επισημαίνει ότι απαιτούνται κοινές προσπάθειες και συνυπευθυνότητα σε όλα τα επίπεδα. Οι προσπάθειες για την αποδοτική και αποτελεσματική συνεργασία μεταξύ όλων των βαθμίδων πρέπει, συνεπώς, να αποτελούν βασικό στοιχείο της στρατηγικής. Χρειάζεται τακτικός διάλογος σχετικά με την εφαρμογή των θεμελιωδών δικαιωμάτων μεταξύ όλων των πολιτικών επιπέδων στην ΕΕ, όπως τονίζει και ο Thomas Hammarberg, επίτροπος του Συμβουλίου της Ευρώπης αρμόδιος για τα Ανθρώπινα Δικαιώματα, στη Σύσταση για τη συστηματική εφαρμογή των ανθρωπίνων δικαιωμάτων σε εθνικό επίπεδο («Recommendation on systematic work for implementing human rights at the national level – CommDH(2009)3»)·
59.

επισημαίνει ότι είναι σημαντική η διεύρυνση και εμβάθυνση της έννοιας της καινοτομίας και τονίζει ότι η βιομηχανία πρέπει να συνδυάζει την καινοτομία που στηρίζεται στην ίδια εμπειρία, ήτοι την προσέγγιση DUI (Doing, Using and Interacting – πράττω, χρησιμοποιώ και αλληλεπιδρώ), με την προσέγγιση STI (Science, Technology and Innovation – επιστήμη, τεχνολογία και καινοτομία), η οποία στηρίζεται σε σαφή γνώση επιστημονικής και τεχνολογικής φύσεως·
53.

υπογραμμίζει ότι ένα μακροπρόθεσμα αποτελεσματικό σύστημα διαχείρισης της υγείας και ασφάλειας στην εργασία πρέπει να περιέχει τα εξής βασικά στοιχεία: — πολιτική για την ασφάλεια και την υγεία στο χώρο εργασίας (occupational, safety and health policy)· — οργάνωση (organizing)· — σχεδιασμός και εφαρμογή (planning and implementation)· — αξιολόγηση (evaluation)· — μέτρα βελτίωσης (action for improvement).
2.

επιβεβαιώνει τα διάφορα παραδείγματα ορθών πρακτικών, όπου η τοπική αυτοδιοίκηση συμβάλλει στην προώθηση, στην εφαρμογή και στον συντονισμό της αειφόρου ανάπτυξης μέσω της εκπαίδευσης και της κατάρτισης. Παραδείγματα αξιόλογων έργων, τα οποία είναι άξια ευρύτερης διάδοσης ως υποδείγματα, περιλαμβάνουν: δίκτυο Agenda 21, το δίκτυο RES (Network of Regions on Education for Sustainability), που ξεκίνησε από την περιφέρεια Umbria της Ιταλίας, η Ευρωπαϊκή Εβδομάδα για την Αειφόρο Ενέργεια, η πρωτοβουλία ChangeLAB (Changing Lifestyles, Attitudes and Behaviour) στη Βρετανία, τα συστήματα κατάρτισης στην αειφόρο ανάπτυξη με υποχρεωτική συμμετοχή της Βαυαρίας (στη Γερμανία) και της Φινλανδίας, το σύστημα επαγγελματικής κατάρτισης των Κάτω Χωρών, η δραστηριότητα των Περιφερειακών Κέντρων Οικολογικής Εκπαίδευσης στην Πολωνία ή η δραστηριότητα των Ανοιχτών Πανεπιστημίων.
1.14

τονίζει με έμφαση ότι θα πρέπει να ενθαρρυνθούν τα τριτοβάθμια εκπαιδευτικά ιδρύματα προκειμένου να διαδραματίσουν ενεργό ρόλο στην προώθηση της πολυγλωσσίας μεταξύ των φοιτητών και του προσωπικού και θα επικροτήσει την εφαρμογή περισσότερων προγραμμάτων κατ' αναλογία του «European Network for the Promotion of Languages Among All Undergraduates (ENLU)» (Ευρωπαϊκό δίκτυο για την προώθηση της εκμάθησης γλωσσών για όλους τους φοιτητές)·
2.13

χαιρετίζει την πρωτοβουλία που ανέλαβε η Ευρωπαϊκή Επιτροπή σε συνεργασία με την ΕΤΕπ για την υποστήριξη της καινοτομίας και της αειφορίας στο πλαίσιο της περιφερειακής πολιτικής, συμπεριλαμβανομένων και πιο καινοτόμων μορφών χρηματοοικονομικής τεχνικής (financial engineering) για τις περιφέρειες, όπως οι πρωτοβουλίες JESSICA (Joint European Support for Sustainable Investment in City Areas — Κοινή Ευρωπαϊκή Υποστήριξη για Βιώσιμες Επενδύσεις στις Αστικές Περιοχές) και JEREMIE (Joint European Resources for Micro to Medium Enterprises — Κοινοί Ευρωπαϊκοί Πόροι για τις Μικροεπιχειρήσεις και τις Μεσαίες Επιχειρήσεις)·
1.7

Η ΕΤΠ συμφωνεί με την Επιτροπή και το Συμβούλιο της Ευρώπης για τον Ευρωπαϊκό Χάρτη για τη συμμετοχή των νέων στην τοπική και περιφερειακή ζωή, (European Charter on the Participation of Young People in Local and Regional Life) ότι δηλ. η ζωή της κοινότητας στην οποία διαμένουν διαδραματίζει σημαντικό ρόλο και προτρέπει τις κυβερνήσεις των κρατών μελών να δημιουργήσουν, μαζί με τους τοπικούς εταίρους, τις προϋποθέσεις εκείνες, νομοθετικές και οικονομικές, για τη συμμετοχή όλων των νέων στην τοπική πολιτική ζωή.
Γνωμοδότηση της Επιτροπής των Περιφερειών για την "Πρόταση κανονισμού του Συμβουλίου σχετικά με το Ευρωπαϊκό Κοινωνικό Ταμείο"

(1999/C 293/05)

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ,

έχοντας υπόψη τον κατάλογο των εκκρεμουσών την 1η Μαΐου 1999 προτάσεων της Επιτροπής, για τις οποίες η έναρξη ισχύος της Συνθήκης του Άμστερνταμ απαιτεί την τροποποίηση της νομικής βάσης ή της διαδικασίας (SEC (1999) 581 τελικό)·

έχοντας υπόψη την πρόταση κανονισμού του Συμβουλίου σχετικά με το Ευρωπαϊκό Κοινωνικό Ταμείο [COM(1998) 131 τελικό - 98/0115 (COD) - πρώην 98/0115 (SYN)](1)·

έχοντας υπόψη την απόφασή του Συμβουλίου, η οποία γνωστοποιήθηκε με επιστολή της 3ης Μαΐου 1999, να ζητήσει τη γνωμοδότηση της Επιτροπής των Περιφερειών για το θέμα αυτό, βάσει των άρθρων 265, παράγραφος 1, και 148 της Συνθήκης περί ιδρύσεως της Ευρωπαϊκής Κοινότητας·

έχοντας υπόψη την απόφαση του Προεδρείου, της 7ης Μαΐου 1999, να ορίσει γενικούς εισηγητές την κα Matthews και τον κ. Correia για να καταρτίσουν γνωμοδότηση αναφορικά με το θέμα αυτό, σύμφωνα με το άρθρο 39 του Εσωτερικού Κανονισμού της Επιτροπής των Περιφερειών·

έχοντας υπόψη την προηγούμενη γνωμοδότησή της με θέμα την "Πρόταση κανονισμού του Συμβουλίου σχετικά με το Ευρωπαϊκό Κοινωνικό Ταμείο" [COM(1998) 131 τελικό - 98/0115 (SYN)] (CDR 155/98 τελ.)(2), η οποία υιοθετήθηκε στις 19 Νοεμβρίου 1998 (εισηγητές: η κα Matthews και ο κ. Correia)·

υιοθέτησε κατά την 29η σύνοδο ολομέλειας της 2/3ης Ιουνίου 1999 (συνεδρίαση της 3ης Ιουνίου) την ακόλουθη γνωμοδότηση.

1. Η Επιτροπή των Περιφερειών επιβεβαιώνει το περιεχόμενο της γνωμοδότησής της με θέμα την "Πρόταση Κανονισμού του Συμβουλίου σχετικά με το Ευρωπαϊκό Κοινωνικό Ταμείο", την οποία υιοθέτησε κατά τη σύνοδο ολομέλειάς της στις 19 Νοεμβρίου 1998.

2. Εκφράζει τη λύπη της, επειδή το Συμβούλιο δεν τήρησε τη διαδικασία του άρθρου 265 της Συνθήκης, σύμφωνα με την οποία ορίζεται προθεσμία που σε καμία περίπτωση δεν μπορεί να είναι συντομότερη του ενός μηνός από την ημερομηνία παραλαβής από τον Πρόεδρο της ΕΤΠ της επιστολής του Συμβουλίου. Η επιστολή του Συμβουλίου με τη σχετική αίτηση γνωμοδότησης είναι της 3ης Μαΐου 1999 και καταχωρήθηκε από την ΕΤΠ στις 5 Μαΐου 1999, ενώ η προθεσμία που ορίζεται από το Συμβούλιο εκπνέει στις 3 Ιουνίου 1999.

Βρυξέλλες, 3 Ιουνίου 1999.

Ο Πρόεδρος

της Επιτροπής των Περιφερειών

Manfred DAMMEYER

(1) ΕΕ C 176 της 9.6.1998, σ. 39.

(2) ΕΕ C 51 της 22.2.1999, σ. 48.
52002XE1211(01)

Προεδρείο της Ευρωπαϊκής Οικονομικής και Κοινωνικής Επιτροπής (Πρώτη διετία της δωδέκατης τετραετούς θητείας) (Νέοι διορισμοί που έλαβαν μέρος κατά τη 394η σύνοδο ολομέλειας στις 22, 23, 24 Οκτωβρίου 2002)



Επίσημη Εφημερίδα αριθ. C 308 της 11/12/2002 σ. 0039 - 0039
Γνωμοδότηση της Οικονομικής και Κοινωνικής Επιτροπής για την Πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΚ) αριθ. .../2000, σχετικά με τις ουσίες που καταστρέφουν τη στοιβάδα του όζοντος, όσον αφορά το έτος αναφοράς για τον καταμερισμό των υδροχλωροφθορανθράκων

(2000/C 367/09)

Στις 28 Ιουλίου 2000, και σύμφωνα με το άρθρο 175 της Συνθήκης περί ιδρύσεως της Ευρωπαϊκής Κοινότητας, το Συμβούλιο ζήτησε από την Οικονομική και Κοινωνική Επιτροπή να γνωμοδοτήσει για την παραπάνω πρόταση.

Η Οικονομική και Κοινωνική Επιτροπή αποφάσισε να ορίσει τον κ. Sergio Colombo γενικό εισηγητή με αποστολή να προετοιμάσει τις σχετικές εργασίες της ΟΚΕ.

Κατά την 375η σύνοδο ολομέλειας της 20ής και 21ης Σεπτεμβρίου 2000 (συνεδρίαση της 20ής Σεπτεμβρίου), η Οικονομική και Κοινωνική Επιτροπή υιοθέτησε με 64 ψήφους υπέρ και 3 αποχές την ακόλουθη γνωμοδότηση.

1. Η πρόταση της Επιτροπής

1.1. Η πρόταση αυτή αποσκοπεί να τροποποιήσει τον προσφάτως υιοθετηθέντα Κανονισμό (Ε.Κ. αριθ. ... 2000) σχετικά με τις ουσίες που καταστρέφουν την στοιβάδα του όζοντος(1) σε ένα ειδικό σημείο. Αποβλέπει στο να τροποποιήσει την ημερομηνία που περιέχεται στο νέο Κανονισμό ως προς τον καθορισμό του καταμερισμού ποσοστώσεων υδροχλωροφθορανθράκων (HCFC): προτείνεται να γίνει αυτό βάσει των πιο πρόσφατων και αντιπροσωπευτικών στοιχείων (1999) και όχι των στοιχείων του 1996. Η αλλαγή αυτή δεν θα οδηγήσει σε αύξηση της συνολικής ποσότητας ΗCFC που μπορεί να εισαχθεί και συνεπώς δεν θα έχει αρνητικές συνέπειες στο περιβάλλον. Σύμφωνα με την Επιτροπή η διατήρηση του 1996 ως έτος βάσεως μπορεί να θεωρηθεί αυθαίρετη και να οδηγήσει σε παραβίαση των αρχών της αποφυγής διακρίσεων.

2. Γενικές παρατηρήσεις

2.1. Η ΟΚΕ εγκρίνει την πρόταση της Επιτροπής.

Βρυξέλλες, 20 Σεπτεμβρίου 2000.

Η Πρόεδρος

της Οικονομικής και Κοινωνικής Επιτροπής

Beatrice RANGONI MACHIAVELLI

(1) Ο Κανονισμός αυτός, του οποίου αναμένεται ακόμη η δημοσίευση στην ΕΕ, θα αντικαταστήσει τον Κανονισμό (ΕΚ) αριθ. 3093/94.
Γνωμοδότηση της Οικονομικής και Κοινωνικής Επιτροπής για την "Πρόταση κανονισμού του Ευρωπαϊκού Κοινοβουλίου και του Συμβουλίου, για την τροποποίηση του κανονισμού (ΕΚ) σχετικά με τις ουσίες που καταστρέφουν τη στοιβάδα του όζοντος, όσον αφορά βαθμονομημένα δοσίμετρα εισπνοής και αντλίες χορηγήσεως φαρμάκων"

(2000/C 367/10)

Στις 28 Ιουλίου 2000, και σύμφωνα με το άρθρο 175 της Συνθήκης περί ιδρύσεως της Ευρωπαϊκής Κοινότητας, το Συμβούλιο ζήτησε από την Οικονομική και Κοινωνική Επιτροπή να γνωμοδοτήσει για την παραπάνω πρόταση.

Η Οικονομική και Κοινωνική Επιτροπή αποφάσισε να ορίσει τον κ. Sergio Colombo γενικό εισηγητή με αποστολή να προετοιμάσει τις σχετικές εργασίες της ΟΚΕ.

Κατά την 375η σύνοδο ολομέλειας της 20ής και 21ης Σεπτεμβρίου 2000 (συνεδρίαση της 20ής Σεπτεμβρίου), η Οικονομική και Κοινωνική Επιτροπή υιοθέτησε με 63 ψήφους υπέρ και 2 αποχές την ακόλουθη γνωμοδότηση.

1. Η πρόταση της Επιτροπής

1.1. Η πρόταση αυτή αποσκοπεί να τροποποιήσει τον προσφάτως υιοθετηθέντα Κανονισμό (ΕΚ αριθ. ... 2000) σχετικά με τις ουσίες που καταστρέφουν την στοιβάδα του όζοντος(1) σε δύο ειδικά σημεία. Προκύπτει από δύο ασυνέπειες που παρεισέφρησαν στο κείμενο του νέου Κανονισμού στα τελικά στάδια της υιοθέτησής τους. Η πρώτη αναφέρεται στην εξαγωγή βαθμονομημένων δοσιμέτρων εισπνοής που περιέχουν χλωροφθοράνθρακες (CFC) σε αναπτυσσόμενες χώρες και η δεύτερη στην εξαγωγή αντλιών χορηγήσεως φαρμάκων που περιέχουν CFC. Σύμφωνα με την Επιτροπή δεν ήταν στις προθέσεις του Κανονισμού να απαγορεύσει την εξαγωγή αυτών των προϊόντων τα οποία εξακολουθούν να είναι απαραίτητα για λόγους υγείας στις χώρες αυτές. Συνεπώς ο Κανονισμός πρέπει να τροποποιηθεί αντιστοίχως.

2. Γενικές παρατηρήσεις

2.1. Η ΟΚΕ εγκρίνει την πρόταση της Επιτροπής.

Βρυξέλλες, 20 Σεπτεμβρίου 2000.

Η Πρόεδρος

της Οικονομικής και Κοινωνικής Επιτροπής

Beatrice RANGONI MACHIAVELLI

(1) Ο Κανονισμός αυτός, του οποίου αναμένεται ακόμη η δημοσίευση στην ΕΕ, θα αντικαταστήσει τον Κανονισμό (ΕΚ) αριθ. 3093/94.
Γνωμοδότηση της Οικονομικής και Κοινωνικής Επιτροπής για την "Πρόταση Κανονισμού του Συμβουλίου για την τροποποίηση του κανονισμού (ΕΚ) αριθ. 1255/1999 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων"

(2000/C 75/05)

Στις 20 Δεκεμβρίου 1999, και σύμφωνα με τα άρθρα 36 και 37 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα γεωργίας, ανάπτυξης της υπαίθρου, περιβάλλοντος, στο οποίο ανατέθηκε η προετοιμασία των σχετικών εργασιών, υιοθέτησε τη γνωμοδότησή του στις 12 Ιανουαρίου 2000, με βάση εισηγητική έκθεση του κ. J. Bento Gonçalves.

Κατά την 369η σύνοδο ολομέλειας της 26ης και 27ης Ιανουαρίου 2000 (συνεδρίαση της 26ης Ιανουαρίου), η ΟΚΕ υιοθέτησε με 113 ψήφους υπέρ και 7 αποχές την ακόλουθη γνωμοδότηση.

1. Εισαγωγή: περιεχόμενο της προτάσεως της Επιτροπής

1.1. Η πρόταση της Επιτροπής, που υπεβλήθη με το έγγραφο COM(1999) 631 τελικό, αποβλέπει στην τροποποίηση της παραγράφου 14 του άρθρου 31 του Κανονισμού (ΕΚ) αριθ. 1255/1999. Η παράγραφος αυτή αναφέρεται στην αρμοδιότητα για τροποποίηση του καταλόγου των γαλακτοκομικών προϊόντων που περιλαμβάνονται στο Παράρτημα ΙΙ του Κανονισμού, ως επιλέξιμα για επιστροφές κατά την εξαγωγή.

1.2. Νομική βάση είναι τα άρθρα 36 και 37 της Συνθήκης.

2. Γενικές παρατηρήσεις

2.1. Στόχος της πρότασης είναι η διεύρυνση των αρμοδιοτήτων της Επιτροπής για θέματα τροποποίησης του καταλόγου των εμπορευμάτων του Παραρτήματος ΙΙ μέσω της ενσωμάτωσης γαλακτοκομικών προϊόντων που θα δικαιούνται επιστροφών κατά την εξαγωγή.

2.2. Το θέμα, δηλαδή, είναι να τροποποιηθούν απλώς οι διαδικασίες, ούτως ώστε να επιτραπεί στην Επιτροπή η πλέον αποτελεσματική χρήση των διαθέσιμων οικονομικών πόρων, μέσω της δημιουργίας μεγαλύτερων δυνατοτήτων διαχείρισης, με στόχο να προσδιορίζονται καλύτερα τα εμπορεύματα που μπορούν να απολαμβάνουν επιστροφών.

2.3. Η τροποποίηση αυτή θα επιτρέψει την υιοθέτηση προτάσεων τροποποίησης του καταλόγου μέσω της διαδικασίας της επιτροπολογίας.

2.4. Οι τροποποιήσεις θα δώσουν τη δυνατότητα να ευθυγραμμισθούν οι διαδικασίες για τα γαλακτοκομικά προϊόντα μ' εκείνες που εφαρμόζονται για τους περιορισμούς εξαγωγής των προϊόντων που περιλαμβάνονται στους Κανονισμούς των αντίστοιχων ΚΟΑ των τομέων των σιτηρών, της ζάχαρης, του ρυζιού και των αυγών.

2.5. Οι τροποποιήσεις δεν θα έχουν δημοσιονομικές επιπτώσεις.

3. Συμπεράσματα

3.1. Η ΟΚΕ φρονεί ότι πρέπει να υιοθετηθεί η υπό εξέταση πρόταση.

Βρυξέλλες, 26 Ιανουαρίου 2000.

Η Πρόεδρος

της Οικονομικής και Κοινωνικής Επιτροπής

Beatrice Rangoni Machiavelli
Γνωμοδότηση της Οικονομικής και Κοινωνικής Επιτροπής για την "Πρόταση οδηγίας του Συμβουλίου σχετικά με την προστασία των εργαζομένων από τους κινδύνους που συνδέονται με την έκθεση σε βιολογικούς παράγοντες κατά την εργασία (έβδομη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ)" (κωδικοποιημένη έκδοση)

(2000/C 75/06)

Στις 21 Οκτωβρίου 1999, και σύμφωνα με το άρθρο 262 της Συνθήκης περί ιδρύσεως της Ευρωπαϊκής Οικονομικής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα απασχόλησης, κοινωνικών υποθέσεων και δικαιωμάτων του πολίτη, στο οποίο ανατέθηκε η προετοιμασία των σχετικών εργασιών, ενέκρινε ομόφωνα τη γνωμοδότησή του στις 16 Δεκεμβρίου 1999 με βάση την εισηγητική έκθεση του κ. Thomas Etty.

Κατά την 369η σύνοδο ολομέλειάς της 26ης και 27ης Ιανουαρίου 2000 (συνεδρίαση της 26ης Ιανουαρίου), η Οικονομική και Κοινωνική Επιτροπή, υιοθέτησε με 122 ψήφους υπέρ, καμία ψήφο κατά και 5 αποχές την ακόλουθη γνωμοδότηση.

1. Η ΟΚΕ συμφωνεί σε γενικές γραμμές με την Επιτροπή ότι είναι σημαντικό να απλουστευθεί και αποσαφηνιστεί το κοινοτικό δίκαιο δίχως να επηρεαστεί το επίπεδο προστασίας. Αυτό είναι σαφώς επιθυμητό στον τομέα της ασφάλειας στην εργασία και της υγειονομικής νομοθεσίας όπου η διάρθρωση των υφιστάμενων πράξεων έχει καταστεί, σε ορισμένες περιπτώσεις, εξαιρετικά περίπλοκη.

2. Η ΟΚΕ σημειώνει ότι η κωδικοποίηση δεν θα επιφέρει ουσιαστικές αλλαγές στην παρούσα νομοθεσία.

3. Η ΟΚΕ σημειώνει, επίσης, ότι η απόφαση της Επιτροπής της 1ης Απριλίου 1987 αναφέρει ότι όλα τα νομοθετικά μέτρα πρέπει να κωδικοποιούνται μετά από δέκα, το πολύ, τροποποιήσεις (ελάχιστη απαίτηση). Η οδηγία για την προστασία των εργαζομένων από τους κινδύνους που συνδέονται με την έκθεση σε βιολογικούς παράγοντες του 1990 έχει τροποποιηθεί τέσσερις φορές: το 1993, το 1995 και δύο φορές το 1997.

4. Η ΟΚΕ συμφωνεί πλήρως με την παρούσα πρόταση.

5. Τέλος, η ΟΚΕ αναφέρεται στις πέντε γενικές συστάσεις που αφορούν την κωδικοποίηση των οδηγιών για την ασφάλεια και την υγιεινή κατά την εργασία στη γνωμοδότησή της 20ης και 21ης Οκτωβρίου 1999 με θέμα την πρόταση "Πρόταση οδηγίας του Συμβουλίου σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους παράγοντες κατά την εργασία (έκτη ειδική οδηγία κατά την έννοια του άρθρου 16, παράγραφος 1 της οδηγίας 89/391/ΕΟΚ) (κωδικοποιημένη έκδοση) (COM(1999) 152 τελικό - 99/0085 SYN)".

Βρυξέλλες, 26 Ιανουαρίου 2000.

Η Πρόεδρος

της Οικονομικής και Κοινωνικής Επιτροπής

Beatrice Rangoni Machiavelli
Γνωμοδότηση της Οικονομικής και Κοινωνικής Επιτροπής για την "Πρόταση οδηγίας του Συμβουλίου για την τροποποίηση της οδηγίας 77/388/ΕΟΚ σχετικά με το κοινό σύστημα φόρου προστιθέμενης αξίας - μεταβατικές διατάξεις που χορηγούνται στη Δημοκρατία της Αυστρίας και στην Πορτογαλική Δημοκρατία"

(2000/C 75/09)

Στις 10 Ιανουαρίου 2000, και σύμφωνα με τις διατάξεις του άρθρου 262 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Η Οικονομική και Κοινωνική Επιτροπή αποφάσισε να ορίσει τον κ. Mario Sepi γενικό εισηγητή και να του αναθέσει την προετοιμασία των σχετικών εργασιών.

Κατά την 369η σύνοδο ολομέλειάς της 26ης και 27ης Ιανουαρίου 2000 (συνεδρίαση της 26ης Ιανουαρίου), η Οικονομική και Κοινωνική Επιτροπή υιοθέτησε με 84 ψήφους υπέρ, 1 ψήφο κατά και 3 αποχές, την ακόλουθη γνωμοδότηση.

1. Η ΟΚΕ εγκρίνει την πρόταση της Επιτροπής να χορηγηθεί στην Δημοκρατία της Αυστρίας παράταση της ισχύος του μέτρου το οποίο κατά παρέκκλιση του άρθρου 28, παράγραφος 2 της έκτης οδηγίας ΦΠΑ (77/388/ΕΟΚ) της επέτρεπε να εφαρμόζει, μέχρι τις 31 Δεκεμβρίου 1998, μειωμένο συντελεστή κατά την εκμίσθωση ακίνητης περιουσίας για χρήση ως κατοικίας.

1.1. Η ΟΚΕ λαμβάνει υπό σημείωση τους λόγους που οδήγησαν την Δημοκρατία της Αυστρίας να ζητήσει την παράταση αυτή (η οποία ωστόσο περιορίζεται στη μεταβατική περίοδο που αναφέρεται στο άρθρο 28 ιβ) της προαναφερθείσας έκτης οδηγίας ΦΠΑ) και συμφωνεί με την άποψη της Επιτροπής κατά την οποία ο κίνδυνος στρέβλωσης του ανταγωνισμού πρέπει να θεωρείται ανύπαρκτος, επειδή πρόκειται για την εκμίσθωση ακινήτων που πρόκειται να χρησιμοποιηθούν ως κατοικία.

2. Η ΟΚΕ εγκρίνει επίσης την πρόταση της Επιτροπής να χορηγηθεί στην Πορτογαλική Δημοκρατία παράταση του μέτρου το οποίο επίσης κατά παρέκκλιση του άρθρου 28, παράγραφος 2 της προαναφερθείσας έκτης οδηγίας ΦΠΑ, της επέτρεπε να εφαρμόζει, μέχρι τις 31 Δεκεμβρίου 1991, μειωμένο συντελεστή στον τομέα της τροφοδοσίας.

2.1. Και στην περίπτωση αυτή η ΟΚΕ θεωρεί έγκυρους τους λόγους που οδήγησαν την Πορτογαλική Δημοκρατία στην εκ νέου εισαγωγή του μειωμένου συντελεστή (που περιορίζεται στην μεταβατική περίοδο που καθορίζεται στο άρθρο 28 ιβ) της έκτης οδηγίας ΦΠΑ) και εκτιμά, όπως και η Επιτροπή, ότι ο κίνδυνος στρέβλωσης του ανταγωνισμού είναι ανύπαρκτος, εφόσον πρόκειται για υπηρεσίες τροφοδοσίας και το μέτρο περιορίζεται σε ένα μόνο κράτος μέλος.

Βρυξέλλες, 26 Ιανουαρίου 2000.

Η Πρόεδρος

της Οικονομικής και Κοινωνικής Επιτροπής

Beatrice Rangoni Machiavelli
Γνωμοδότηση της Οικονομικής και Κοινωνικής Επιτροπής για την "Πρόταση Κανονισμού του Συμβουλίου για την τροποποίηση, για τέταρτη φορά, του Κανονισμού (ΕΚ) αριθ. 1626/94 για τη θέσπιση ορισμένων τεχνικών μέτρων διατήρησης των αλιευτικών πόρων στη μεσόγειο και, για πέμπτη φορά, του Κανονισμού (ΕΚ) αριθ. 850/98 για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών"

(2000/C 75/04)

Στις 18 Ιανουαρίου 2000, και βάσει του άρθρου 37 της ΣΕΚ το Συμβούλιο αποφάσισε να ζητήσει τη γνωμοδότηση της ΟΚΕ για την ανωτέρω πρόταση.

Το τμήμα γεωργίας, ανάπτυξης της υπαίθρου και περιβάλλοντος στο οποίο ανατέθηκε η προετοιμασία των σχετικών εργασιών υιοθέτησε τη γνωμοδότησή του στις 12 Ιανουαρίου 2000 με βάση εισηγητική έκθεση του κ. E. Chagas.

Κατά την 369η σύνοδο ολομέλειας της 26ης και 27ης Ιανουαρίου 2000 (συνεδρίαση της 26ης Ιανουαρίου) η ΟΚΕ υιοθέτησε με 113 ψήφους υπέρ και 3 αποχές την ακόλουθη γνωμοδότηση.

1. Εισαγωγή

1.1. Βάσει του Κανονισμού (ΕΚ) 1626/94(1) και του Κανονισμού (ΕΚ) 850/98(2), το Συμβούλιο υιοθέτησε τεχνικά μέτρα προστασίας των αλιευτικών πόρων στη Μεσόγειο και προστασίας των θαλάσσιων νεαρών οργανισμών.

1.2. Η Διεθνής Επιτροπή Διατήρησης του Τόννου του Ατλαντικού (ΔΕΔΤΑ) συνέστησε συγκεκριμένα τεχνικά μέτρα. Η Κοινότητα, ως μέλος της ΔΕΔΤΑ, δεσμεύεται από τις συστάσεις αυτές και οφείλει να προσαρμόσει τους εν λόγω Κανονισμούς, έτσι ώστε να τις συμπεριλάβουν.

2. Γενικές παρατηρήσεις

2.1. Η ΟΚΕ συμφωνεί ως προς την πρόταση απόφασης.

2.2. Η εν λόγω τέταρτη τροποποίηση έχει ως στόχο να απαγορευτεί η διάθεση τόννου Thunnus thynnus ηλικίας 0 βάρους κατωτέρου των 3,2 κιλών αντί των 1,8 κιλών, όπως προβλεπόταν προηγουμένως, σύμφωνα με την επιστημονική σύσταση που υιοθέτησε η 11η Έκτακτη Σύνοδος της ΔΕΔΤΑ.

2.2.1. Στην ίδια πρόταση καθορίζονται επίσης τροποποιήσεις μέσω της νέας σύνταξης που προτείνεται για το άρθρο 3.1 του Κανονισμού 1626/94 για τις τρέχουσες περιόδους απαγόρευσης της κοινοτικής αλιείας με κυκλωτικά δίκτυα στη Μεσόγειο.

2.2.2. Το μέτρο αυτό υιοθετήθηκε επίσης από το Γενικό Συμβούλιο Αλιείας της Μεσογείου (ΓΣΑΜ) και ελπίζεται ότι όλες οι τρίτες χώρες που αλιεύουν στη Μεσόγειο, θα σεβασθούν αυτές τις περιόδους απαγόρευσης με σκοπό να αποφευχθεί η υπερβολική πίεση στα αποθέματα τόννου Thunnus thynnus.

Βρυξέλλες, 26 Ιανουαρίου 2000.

Η Πρόεδρος

της Οικονομικής και Κοινωνικής Επιτροπής

Beatrice Rangoni Machiavelli

(1) ΕΕ L 171 της 6.7.1994 με τελευταία τροποποίηση βάσει του Κανονισμού 782/98, ΕΕ L 113.

(2) ΕΕ L 125 της 27.4.1998.
Γνωμοδότηση της Οικονομικής και Κοινωνικής Επιτροπής για την "Πρόταση απόφασης του Συμβουλίου για τροποποίηση της απόφασης 91/666/ΕΟΚ για τη δημιουργία κοινοτικών αποθεμάτων εμβολίων κατά του αφθώδους πυρετού"

(1999/C 368/05)

Στις 8 Σεπτεμβρίου 1999 και σύμφωνα με το άρθρο 37 της Συνθήκης για την ίδρυση της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα γεωργίας, ανάπτυξης της υπαίθρου και περιβάλλοντος στο οποίο ανατέθηκε η προετοιμασία των σχετικών εργασιών της ΟΚΕ υιοθέτησε τη γνωμοδότησή του στις 28 Σεπτεμβρίου 1999 με βάση την εισηγητική έκθεση του κ. Donnelly.

Κατά την 367η σύνοδο ολομέλειας της 20ής και 21ης Οκτωβρίου 1999 (συνεδρίαση της 20ής Οκτωβρίου 1999), η Οικονομική και Κοινωνική Επιτροπή υιοθέτησε την ακόλουθη γνωμοδότηση με 105 ψήφους υπέρ, 1 ψήφο κατά και 2 αποχές.

1. Κύρια σημεία του εγγράφου της Επιτροπής

1.1. Τα κοινοτικά μέτρα για τον έλεγχο του αφθώδους πυρετού αποσκοπούν στον επείγοντα εμβολιασμό σε περιπτώσεις εξάπλωσης της ασθένειας.

1.2. Με την απόφαση 91/666/ΕΟΚ(1), το Συμβούλιο όρισε τα Κοινοτικά αποθέματα εμβολίων κατά του αφθώδους πυρετού και υπέδειξε τέσσερις τράπεζες αντιγόνου σε διάφορα κράτη μέλη. Εν τω μεταξύ δύο από τις τέσσερις αυτές τράπεζες αντιγόνου παραιτήθηκαν από τις υποχρεώσεις τους να παρέχουν τις υπηρεσίες τους στην Κοινότητα(2).

1.3. Επίσης ενδέχεται να χρειασθεί η αλλαγή του τόπου συγκέντρωσης εντός συντόμου προθεσμίας και χωρίς καμία αδικαιολόγητη καθυστέρηση, των αποθεμάτων αντιγόνου σε κατάλληλα ιδρύματα της Κοινότητας. Για να καταστεί δυνατή η άμεση αντίδραση στις ανάγκες διανομής ή αλλαγής του τόπου συγκέντρωσης των αποθεμάτων αντιγόνου για τον αφθώδη πυρετό σε διάφορα μέρη, προτείνεται μια τροποποίηση της προαναφερόμενης πρότασης. Ειδικότερα, παύει να ισχύει η συνεργασία με τα δυο ιδρύματα κι ο ορισμός οποιωνδήποτε άλλων ιδρυμάτων θα γίνεται στο μέλλον από την Επιτροπή σε συμφωνία με τη Μόνιμη Κτηνιατρική Επιτροπή (με τις διαδικασίες που ορίζονται στο Άρθρο 10 της απόφασης).

2. Αιτιολόγηση της πρότασης

2.1. Η προστασία της υγείας των ζώων στην Ε.Ε. έχει ύψιστη σημασία. Η ανάγκη για μια νέα νομική βάση, όπως προτείνει η Επιτροπή, που να επιτρέπει την πιο αποτελεσματική και άμεση δράση για την καταπολέμηση του αφθώδους πυρετού, είναι προφανής.

2.2. Η σοβαρότητα του αφθώδους πυρετού, που είναι διαδεδομένος και σε γειτονικές χώρες, όπως η Τουρκία ή ορισμένες χώρες της Βορείου Αφρικής, απαιτεί άμεση αντίδραση και ικανότητα διανομής ή αλλαγής του τόπου διατήρησης των αποθεμάτων αντιγόνου για εμβόλια κατά του αφθώδους πυρετού. Συνεπώς, η ΟΚΕ υποστηρίζει την πρόταση της Επιτροπής που προβλέπει την εφαρμογή των διαδικασιών της Μόνιμης Κτηνιατρικής Επιτροπής όσον αφορά τον ορισμό των Κοινοτικών αποθεμάτων αντιγόνου.

Βρυξέλλες, 20 Οκτωβρίου 1999.

Η Πρόεδρος

της Οικονομικής και Κοινωνικής Επιτροπής

Beatrice RANGONI MACHIAVELLI

(1) ΕΕ L 368 της 31.12. 1991, σ. 21-25.

(2) Το Ίδρυμα για την Υγεία των Ζώων (Pirbright - HB) και η Bayer AG (Κολωνία - Γερμανία).